stanford-oval/wikipedia huggingface dataset:
Suur-Manchester
Hallinto

Suur-Manchesterin muodollisen kreivikunnan alueella sijaitsevat seuraavat hallinnolliset alueet:
| Hallinnon taso | Väkiluku (2020) | Lähde | Kartalla |  |
| --- | --- | --- | --- | --- |
| Manchesterin kaupunki * | 556 000 |  | 1 |  |
| Stockportin metropolikaupunkipiiri * | 294 000 |  | 2 |  |
| Tamesiden metropolikaupunkipiiri * | 227 000 |  | 3 |  |
| Oldhamin metropolikaupunkipiiri * | 238 000 |  | 4 |  |
| Rochdalen metropolikaupunkipiiri * | 224 000 |  | 5 |  |
| Buryn metropolikaupunkipiiri * | 191 000 |  | 6 |  |
| Boltonin metropolikaupunkipiiri * | 288 000 |  | 7 |  |
| Wiganin metropolikaupunkipiiri * | 331 000 |  | 8 |  |
| Salfordin kaupunki * | 263 000 |  | 9 |  |
| Traffordin metropolikaupunkipiiri * | 238 000 |  | 10 |  |
* Metropolikaupunkipiiri
Suur-Manchesterin aluehallinto
1. taso: Hallintopiirit
2. taso: Kunnat
Väestö

Vuonna 2020 Suur-Manchesterin metropolikreivikunnassa oli noin 2 850 000 asukasta ja seuraavat yli 30 000 asukkaan asutuskeskukset:
| Asutuskeskus | Hallinnollinen alue | Väkiluku (2020) | Lähde |
| --- | --- | --- | --- |
| Manchester | Manchester | 567 000 |  |
| Bolton | Bolton | 206 000 |  |
| Sale | Trafford | 138 000 |  |
| Salford | Salford | 126 000 |  |
| Rochdale | Rochdale | 115 000 |  |
| Stockport | Stockport | 112 000 |  |
| Oldham | Oldham | 109 000 |  |
| Wigan | Wigan | 108 000 |  |
| Bury | Bury | 80 000 |  |
| Atherton | Wigan | 74 000 |  |
| Altrincham | Trafford | 56 000 |  |
| Ashton-under-Lyne | Tameside | 48 000 |  |
| Middleton | Rochdale | 46 000 |  |
| Eccles | Salford | 42 000 |  |
| Urmston | Trafford | 42 000 |  |
| Chadderton | Oldham | 37 000 |  |
| Denton | Tameside | 36 000 |  |
| Hyde | Tameside | 36 000 |  |
| Romiley | Stockport | 35 000 |  |
| Radcliffe | Bury | 32 000 |  |
| Heywood | Rochdale | 30 000 |  |
Kilchberg

Kilchberg-nimisiä paikkakuntia löytyy useita:
Kilchberg, kunta Zürichin kantonissa Sveitsissä
Kilchberg, kunta Basel-Landschaftin kantonissa Sveitsissä
Kilchberg, Tübingenin kaupunginosa ja entinen kunta Saksassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kilchberg”, voi hakea sivunnimihaulla, laajalla sivunnimihaulla tai tekstihaulla.
Kesäuniversiadit 2017

Avajaisseremoniaa.
Kesäuniversiadit 2017 järjestettiin Taipeissa, Taiwanissa 19.–30. elokuuta 2017. Kesäuniversiadit olivat järjestyksessään 29:nnet. Kilpailuja järjestettiin 272 kaikkiaan 22 lajissa. Kilpailuihin osallistui yli 11 391 urheilijaa 145 maasta.
Mitalitaulukon kärjessä oli Japani 101 mitalilla (37 kultaa, 27 hopeaa ja 37 pronssia), toisena oli Etelä-Korea 82 mitalilla (30, 22, 30) ja kolmantena isäntämaa Taiwan 90 mitalilla (26, 34, 30).
Aiheesta muualla

Kuvia tai muita tiedostoja aiheesta Kesäuniversiadit 2017 Wikimedia Commonsissa
Sunny Isles Beach

| Sunny Isles Beach |
| --- | --- |


 Koordinaatit: 25°56′30″N, 80°07′30″W 
Valtio:  Yhdysvallat
Osavaltio:   Florida
Piirikunta:  Miami-Dade
Hallinto:  
 – Pormestari:  George Scholl
Pinta-ala:  
 – Kokonaispinta-ala:  4,67 km²
 – Josta vettä:  2,06 km² (28,37 %)
Väkiluku (2010):  20 832
 – Väestötiheys:  8 441,10 as./km²
 – Metropolialue:  5 564 635
Aikavyöhyke:  UTC-5 (kesäaika UTC-4)
Motto::  The City of Sun and Sea
 
 cityofsunnyislesbeach.com 
Infobox OKVirheellinen NIMI-arvo: 
Sunny Isles Beach on kaupunki Miami-Daden piirikunnassa, Floridan osavaltiossa Yhdysvalloissa. Sen väkiluku oli vuoden 2010 väestönlaskennassa 20 832. Vuoteen 2017 meennessä se oli kasvanut 22 348:aan. Sunny Isles Beach sijaitsee Atlantin valtameren ja Intracoastal Waterwayn välissä.
Kuvia kaupungista

Tornitaloja Collins Avenuelta nähtynä.
Kaupunkia yöllä.
Aiheesta muualla

Kuvia tai muita tiedostoja aiheesta Sunny Isles Beach Wikimedia Commonsissa
Suolahden Kansantalo

| Suolahden Kansantalo |
| --- | --- |
Osoite:  Kisakatu 7, 44200 Suolahti
Sijainti:  Äänekoski
Koordinaatit:  62°33′50″N, 25°51′31″E
Valmistumisvuosi:  1954
Rakennuttaja:  SKDL:n Suolahden Kunnallisjärjestö ry
Omistaja:  Vasemmistoliiton Suolahden Osasto ry
Runkorakenne:  hirsi
Kerrosluku:  1
Kerrosala:  360 m²
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Suolahden kansantalo, Kansan Arkisto
Suolahden kansantalo, Kansan Arkisto.
Suolahden Kansantalo on Äänekosken Suolahden keskustassa sijaitseva vuonna 1954 rakennettu työväentalo.
Historia

Talo on rakennettu talkoilla ja rahoitettu osittain lainoituksella ja osittain lahjoituksilla ja järjestöjen omalla rahoituksella.
Rakennus

Talo on rankorakenteinen. Ulkoseinät on pystylaudoitettu. Katteena on huopa. Sisäseinät on vuorattu kovalevyllä ja lastulevyllä. Sisäkatto on vuorattu laudoilla ja kovalevyllä. Alkuperäiset puulla lämmitetyt uunit on korvattu vuonna 1962 öljylämmityksellä. Samana vuonna asennettiin vesijohto, viemäri ja rakennettiin wc:t.
Talossa on juhlasali näyttämöineen, ravintola, keittiö ja eteinen.
Toimintaa työväentalolla

Talossa järjestetään kokouksia, nuorisotoimintaa, tansseja, teatteriesityksiä ja juhlia(1982).
Aiheesta muualla

Suolahden Kansantalo 70 vuotta – kurkistetaan historiaan mielenkiintoisten kuvien myötä Äänekosken kaupunkisanomat.  28.12.2021. Viitattu 27.2.2023.
Kohtauskulma

Mustat viivat kuvaavat fluidin liikettä ja α on kohtauskulma.
Kohtauskulma, erityisesti siiven kohtauskulma, liittyy ilmailuun ja aerodynamiikkaan. Se tarkoittaa siipiprofiilin jänteen (etu- ja takareunan välisen kuvitteellisen suoran viivan) ja tulevan ilmavirtauksen välistä kulmaa. Kohtauskulma  muuttuu lentokoneen nokkaa nostettaessa tai laskettaessa. Jos halutaan säilyttää sama korkeus pienemmällä ilmanopeudella, täytyy joko käyttää lisänostovoimalaitteita kuten laippoja ja solakkoja tai nostaa siiven kohtauskulmaa nokkaa nostamalla, jotta nopeuden pienenemisestä johtuva nostovoiman pieneneminen saadaan korvattua. Jos kohtauskulma kasvaa liian suureksi, siipi alkaa menettää nostovoimaansa ja sakkaa. Tämä aiheuttaa sen, että jokaisella koneella on ominainen minimilento- eli sakkausnopeutensa, jolla se pysyy ilmassa. Kohtauskulmaa ei pidä sekoittaa koneen nousukulmaan, joka tarkoittaa koneen liikeradan asentoa suhteessa vaakatasoon.
Kesäuniversiadit 2021

Kisojen avajaiset 28. heinäkuuta 2023.
XXXI kesäuniversiadit järjestettiin Chengdussa Sichuanin maakunnassa Kiinassa 28. heinäkuuta – 8. elokuuta 2023. Chengdun kesäuniversiadit oli alun perin tarkoitus järjestää elokuussa 2021, mutta kisoja jouduttiin siirtämään Covid-19-pandemian vuoksi kahteen kertaan. Chengdun kisat korvaavat käytännössä vuoden alun perin Venäjän Jekaterinburgiin suunnitellut kesäuniversiadit, jonka isännöintioikeudet evättiin Venäjän hyökyttyä Ukrainaan Sen vuoksi Chengudun kisoja kutsutaan edelleenkin vuoden 2021 kesäuniversiadeiksi.
Kisoihin ei osallistunut Venäjän ja Valko-Venäjän urheilijoita Venäjän Ukrainaan hyökkäyksen johdosta. Sen lisäksi Iso-Britannia, Kanada ja Uusi-Seelanti jäivät myös pois kisoista.
Avajaiset pidettiin 28. heinäkuuta 2023 Dong'anhu-stadionilla, joka korvasi Chengdun stadionin kaupungin pääurheilukeskuksena. Suomen kisajoukkueeseen kuului 76 urheilijaa 11 lajissa. Suomen joukkue kilpaili ampumaurheilussa, jousiammunnassa, judossa, koripallossa, miekkailussa, rytmisessä voimistelussa, taekwondossa, telinevoimistelussa, uimahypyissä, uinnissa ja yleisurheilussa.
Universiadeissa kilpailtiin vakiolajien – judo, koripallo, lentopallo, miekkailu, pöytätennis, rytminen voimistelu, telinevoimistelu, tennis, uimahypyt, uinti, vesipallo ja yleisurheilu – lisäksi kuudessa kisajärjestäjän valitsemassa lajissa. Nämä lajit ovat ammunta, jousiammunta, soutu, sulkapallo, taekwondo sekä wushu.
Eniten mitaleja keräsi isäntämaa Kiina (177 mitalia), toiseksi tuli Japani (92 mitalia) ja kolmanneksi Etelä-Korea (58 mitalia). Suomalaiset saavuttivat yhden kultamitalin Urho Kujanpään voitettua seiväshypyssä kultaa ja kolme pronssimitalia Topias Laineen keihäänheitossa, Venla Pulkkasen korkeushypyssä ja naisten koripallon joukkueen. Lisäksi muita parhaita suomalaissijoituksia olivat Ella Junnilan 4. sija korkeushypyssä, Saara Keskitalon 6. sija 100 metrin aidoissa, Helena Leveelahden 6. sija kiekonheitossa, Jaakko Paavolaisen 6. sija kalpamiekkailussa, Kiira Väänäsen 7.sija moukarinheitossa, Eemil Helanderin 7. sija 5 000 metrillä Fanny Teijonsalon 7. sija naisten 50 metrin vapaauinnissa.
Aiheesta muualla

Kuvia tai muita tiedostoja aiheesta Kesäuniversiadit 2021 Wikimedia Commonsissa
Kilpailujen virallinen sivusto (Arkistoitu – Internet Archive) (englanniksi)
Sunny Lane

| Sunny Lane |
| --- | --- |

Henkilötiedot
Syntynyt: 2. maaliskuuta 1980 (ikä 44)
Pornonäyttelijä
Elokuvien määrä:  207 esiintyjänä, yksi ohjaajana
Seksuaalinen suuntaus:  bi
Silmien väri:  ruskea
Hiusten väri:  vaalea
Pituus:  1,52 m
Paino:  45 kg
Aiheesta muualla
Kotisivut
IMDb
Sunny Lane (s. 2. maaliskuuta 1980, Georgia, USA) on yhdysvaltalainen pornonäyttelijätär ja alastonmalli. Hän on toiminut myös Penthousen mallina.
Ura

Sunny Lanen uraa tukevat ja hoitavat hänen vanhempansa, joiden kanssa hän asuu. Vanhemmat katsovat ja arvioivat seksikohtauksia, joissa Lane näyttelee. Lane antaa tunnustusta ”avomielisille”, pornouraa kohtaan suopeille vanhemmilleen. Hänen mielestään pornouralle siirtyminen on ollut helppoa lapsuudenkodin vapaan alastomuuden tähden.
Lane on biseksuaali.
Palkinnot

2005 NightMoves Award – New Starlet (Editor’s Choice) ("Uusi tähtönen: Toimittajan valinta")
2006 AEBN VOD Award Award – Best Newcomer ("Paras tulokas")
2006 F.O.X.E. Award – Vixen ("Naaraskettu")
2006 NightMoves Award – Miss Congeniality Award ("Neiti Hengenheimolaisen palkinto")
2007 Adam Film World Guide Award – Actress Of The Year – Sex Pix ("Vuoden näyttelijätär" - Seksikuvat)
2007 Adultcon Award – Best actress for an intercourse performance – Slut Puppies 2 ("Paras yhdyntäesityksen näyttelijätär: Lutkakoiranpennut 2")
2008 AVN Award – Best POV Sex Scene – Goo Girls 26 ("Paras miehen näkökulmasta kuvattu kohtaus - Limatytöt 26")
2008 NightMoves Award – Best Feature Dancer (Fan’s Choice) ("Paras erikoistanssija (fanin valinta)")
2009 AVN Award – Best Anal Sex Scene – Big Wet Asses 13 ("Paras anaaliseksikohtaus - Isot Märät Perseet 13; Manuel Ferraran kanssa)
Sunny Lane vuoden 2009 XRCO Awards -tilaisuudessa
Sunsarin piirikunta

| Sunsarin piirikunta सुनसरी, Sunasarī |
| --- | --- |
 Sunsarin piirikunnan sijainti Nepalissa.
 Koordinaatit: 26.601°N, 87.149°E 
Valtio:     Nepal
Nepalin kehitysalueet:  Itäinen kehitysalue
Nepalin vyöhykkeet:  Kosi
Perustettu:  1962
Hallinto:  
 – hallinnollinen keskus:  Inaruwa (28 454 as., 2011)
Pinta-ala  ():  1 257 km²
Väkiluku (2011)  ():  763 487
 – väestötiheys:  607 as./km²
HDI (2011):  0,496
Lyhenteet:  
 – ISO 3166:  NP-KO
 
ddcsunsari.gov.np
 Sunsarin piirikunnan kartta. Piirikunnan kaupungit (2011 tilanne) näkyvät sinertävinä alueina. 
Sunsarin piirikunta (nepaliksi सुनसरी, Sunasarī) on yksi Nepalin 75 piirikunnasta. Se sijaitsee Nepalin Itäisen kehitysalueen Kosin vyöhykkeen eteläosassa. Sunsarin piirikunta perustettiin vuonna 1962 samassa yhteydessä, kun Nepal jaettiin  14 vyöhykkeeseen ja 75 piirikuntaan.
Sunsarin piirikuntaa rajaa etelässä Intian Biharin osavaltio. Lännessä piirikunta rajautuu Saptarin ja Udayapurin, pohjoisessa Dhankutan ja idässä Morangin piirikuntaan.
Piirikunnassa asui vuonna 2011 yhteensä 763 487 henkeä kaikkiaan 162 407 taloudessa (625 633 as. vuonna 2001). Piirikunnan pinta-ala on 1 257 neliökilometriä ja väestötiheys 607 as./km2. Hallinnollinen keskus on Inaruwan kaupunki (28 454 as., 2011), joka sijaitsee linnuntietä noin 220 kilometriä Kathmandusta kaakkoon. Vuonna 2011 piirikunnassa oli kaksi suurempaa kaupunkia: Dharan (116 181 as.) ja Itahari (74 501 as.), jotka molemmat muutettiin joulukuussa 2014 asemaltaan suurkaupungeiksi.  Samassa yhteydessä kerrottiin uuden kaupungin, Ramdhuni-Bhasin perustamisesta piirikuntaan.
Ekologis-hallinnollisesti piirikunta ryhmitellään osaksi Nepalin Itäistä alankovyöhykkettä (Tarai tai Terai). Tarkemmassa jaottelussa piirikunnasta 86,6 % sisällytetään alempaan trooppiseen, 7,8 % ylempään trooppiseen ja 2,0 % subtrooppiseen kasvillisuusvyöhykkeeseen sekä 3,6 % vesistöihin kuuluvaksi.
Aiheesta muualla

Kuvia tai muita tiedostoja aiheesta Sunsarin piirikunta Wikimedia Commonsissa
VDC-Municipality in detail. Sunsari (based on Census 2011, pdf) (Arkistoitu – Internet Archive) (englanniksi) (cbs.gov.np)
Kohtavaara

Kohtavaara on 180 metriä korkea vaara ja näköalapaikka Nurmeksen Lipinlahdessa, Pohjois-Karjalassa. Se sijaitsee noin kymmenen kilometriä Nurmeksesta itään Pielisen rannalla. Vaaran juurella Pielisen rannassa sijaitsee Nurmeksen evankelinen opisto. Opistolta nousee jyrkkä polku vaaran laelle, Mustakalliolle, mistä aukeaa järvi- ja maaseutumaisema 80 metriä alempana olevalle Pieliselle. Polku kiertää vaaralla 700 metriä pitkän lenkin ja palaa opistolle.
Kohima

| Kohima |
| --- | --- |

 Kohima
 Koordinaatit: 25.67°N, 94.12°E 
Valtio:  Intia
Osavaltio:  Nagaland
Piirikunta:  Kohima
Väkiluku (2011):  99 039
Infobox OKVirheellinen NIMI-arvo: 
Kohima (hindiksi कोहिमा, Kohimā) on Nagalandin osavaltion pääkaupunki Intiassa lähellä Burman rajaa. Sen pinta-ala on 20 neliökilometriä ja väkiluku noin 99 039 asukasta (2011). Kaupungissa asuu ihmisiä kaikista Nagalandin alueen 16 heimosta.
Aikaisemmin Kohima on tunnettu nimellä Thigoma. Historiallisesti kaupunki tunnetaan myös toiseen maailmansotaan liittyvästä Kohiman taistelusta, jossa japanilaiset ja Intian brittiläinen armeija ottivat yhteen. Japanilaiset valtasivat kaupungin lyhyeksi aikaa vuonna 1944.  Taistelu tunnetaan myös lempinimellä ”idän Stalingrad”.
Aiheesta muualla

Kuvia tai muita tiedostoja aiheesta Kohima Wikimedia Commonsissa
Sunny Day Real Estate (albumi)

| Sunny Day Real Estate Sunny Day Real Estate |
| --- | --- | --- |

Studioalbumin tiedot
 Äänitetty : 1993–1995
 Julkaistu: 7. marraskuuta 1995
 Formaatti: LP, CD, C-kasetti
 Tuottaja(t): Brad Wood
 Tyylilaji: emo, alternative rock
 Kesto: 37.13
 Levy-yhtiö: Sub Pop
Sunny Day Real Estaten muut julkaisut
| Diary 1994 | Sunny Day Real Estate 1995 | How It Feels to Be Something On 1998 |
Sunny Day Real Estate tai LP2 on Sunny Day Real Estaten toinen studioalbumi, joka julkaistiin 7. marraskuuta 1995 Sub Popin kautta. Albumin simppelin kansikuvan takia, sitä kutsutaan myös nimellä The Pink Album. Albumi uudelleenmasteroitiin vuonna 2009 ja siihen lisättiin kaksi bonuskappaletta, ”Bucket of Chicken” ja ”Spade and Parade”.
Kappaleet

Friday – 2.29
Theo B – 3.05
Red Elephant – 3.19
5/4 – 3.33
Waffle – 4.25
8 – 5.28
Iscarabaid – 4.47
J'Nuh – 4.52
Robbie Jones – 5.09
Arvostelut

Soundi:
Pitchfork: 7.8/10
Käännös suomeksi
Kilchoman

Kilchoman tislaamo
Kilchoman Loch Gorm, 46 %
Kilchoman on skotlantilainen viskitislaamo. Se sijaitsee Islayn saaren länsirannikolla. Tislaamorakennus on rakennettu 2005.
Kilchoman on pienimpiä tislaamoja Skotlannissa. Se tuottaa noin 120 000 litraa alkoholia vuodessa. Tuotantoon käytettävä ohra kasvatetaan tislaamon tiluksilla, ja mallastaminen tehdään perinteisellä lattiamallastuksella.
Aiheesta muualla

Tislaamon kotisivut
Steve Bannon

| Steve Bannon |
| --- | --- |
 Steve Bannon vuonna 2017.
Henkilötiedot
Syntynyt: 27. marraskuuta 1953 Norfolk
Ammatti:  liikemies
Mielenosoitus Bannonin nimittämistä vastaan.
Stephen Kevin ”Steve” Bannon (s. 27. marraskuuta 1953) on yhdysvaltalainen liikemies ja oikeistolainen poliittinen strategi. Hän oli Yhdysvaltain presidentin Donald Trumpin läheinen neuvonantaja ja strategiapäällikkö Trumpin presidenttikauden ensimmäiset seitsemän kuukautta erottamiseensa 18. elokuuta 2017 saakka.
Bannon on opiskellut muun muassa tekniikkaa, kansallista turvallisuutta ja kauppatieteitä. Hän suoritti asepalveluksensa Yhdysvaltain laivastossa (1977–1983). Bannon on toiminut myös pankkialalla ja elokuvatuottajana Hollywoodissa. Hän on ollut Breitbart News Network -nimisen konservatiivisen vaihtoehtomedian uutissivuston hallituksen puheenjohtajana, ja palasi tehtävään tultuaan erotetuksi Trumpin hallinnosta. Tammikuussa 2018 Breitbartin rahoittaja menetti luottamuksen Bannoniin Trumpia arvostelleen Michael Wolffin kirjan ilmestytyä, ja Bannonin piti lähteä myös Breitbartista.
Bannon johti vuoden 2016 presidentinvaaleissa elokuusta 2016 lähtien Donald Trumpin vaalikampanjaa.  Bannon ilmoitti marraskuussa 2016 haluavansa luoda vaihtoehdoksi nykyisille puolueille uuden poliittisen liikkeen, joka keskittyy työpaikkojen luomiseen.
Bannon kuului Yhdysvaltain kansalliseen turvallisuusneuvostoon helmi- ja maaliskuussa 2017.
Bannon tarjoutui Brasilian presidenttiehdokkaan Jair Bolsonaron neuvonantajaksi.
Steve Bannon toimi vuoden 2018 jälkeen muun muassa Euroopassa äärioikeistolaisten ja populististen liikkeiden neuvonantajana.
Rikossyytteet

Elokuun 2020 lopulla Steve Bannon pidätettiin kolmen muun epäillyn ohella. Bannonia syytetään petoksesta, joka liittyy Yhdysvaltain ja Meksikon välisen rajamuurin rakentamiseksi järjestettyyn rahankeräyskampanjaan. Syytetyt järjestivät We Build the Wall -kampanjan, jossa kerättiin internetin välityksellä rahaa muurin rakentamista varten. Keräys tuotti noin 25 miljoonaa dollaria. Bannon kumppaneineen lupasivat, että lahjoitetuista rahoista sata prosenttia käytetään muurin rakentamisprojektiin. Syytteen mukaan Bannon ja muut kavalsivat keräysvaroista satoja tuhansia dollareita. Syyttäjien mukaan Bannon sai rahoista yli miljoona dollaria.
19. tammikuuta 2021 Donald Trump armahti Bannonin.
Bannon tuomittiin 21. lokakuuta 2022 neljäksi kuukaudeksi vankeuteen ja 6 500 dollarin sakkoihin kongressin halveksunnasta.
Filmografia

Bannon on toiminut tuottajana, kirjoittajana tai ohjaajana seuraavissa elokuvissa ja dokumenttielokuvissa:
The Indian Runner (1991)
Titus (1999)
In the Face of Evil: Reagan's War in Word and Deed (2004)
Cochise County USA: Cries from the Border (2005)
Border War: The Battle Over Illegal Immigration (2006)
The Chaos Experiment (2009)
Generation Zero (2010)
Battle for America (2010)
Fire from the Heartland: The Awakening of the Conservative Woman (2010)
Still Point in a Turning World: Ronald Reagan and His Ranch (2011)
The Undefeated (2011)
Occupy Unmasked (2012)
The Hope & The Change (2012)
District of Corruption (2012)
Sweetwater (2013)
Rickover: The Birth of Nuclear Power (2014)
The Last 600 Meters (2015)
Dokumenttielokuvia

Bannon on seuraavien dokumenttielokuvien aiheena:
Errol Morris: American Dharma (2018)
Alison Klayman: The Brink (2019)
Aiheesta muualla

Kuvia tai muita tiedostoja aiheesta Steve Bannon Wikimedia Commonsissa
Sitaatteja aiheesta Steve Bannon Wikisitaateissa
Taivalkosken rautatieasema

Taivalkosken rautatieasema (lyh. Tlk) on Suomen rataverkon entinen liikennepaikka Taivalkosken kunnassa Koillismaalla. Liikennepaikan etäisyys Helsingin rautatieasemalta on 814,7 kilometriä mitattuna Pieksämäen ja Kontiomäen rautatieaseman kautta. Liikennepaikka oli rataosan Kontiomäki–Taivalkoski pohjoinen pääteasema.
Historia

Liikennepaikka avattiin yleiselle liikenteelle 1. joulukuuta 1961, kun Iijoen ylittävä rautatiesilta ja sen myötä rataosuus Taivalvaarasta Taivalkosken kirkonkylälle otettiin käyttöön.
Ensimmäisen kerran liikennepaikka lakkautettiin 15. heinäkuuta 1982 yhtä aikaa henkilöliikenteen lakkauttamisen kanssa, mutta se avattiin uudelleen tavaraliikenteelle 17. marraskuuta 1982. Liikennepaikka lakkautettiin toistamiseen 9. tammikuuta 2005.
Käytännössä liikennepaikka on ollut vailla kaupallista liikennettä 4. elokuuta 2004 alkaen, kun Pesiökylän ja Taivalkosken välinen rataosuus suljettiin liikenteeltä liikennöintikelvottomana kunnossapidon puutteen vuoksi.
Kohila

Kohilan kartano
Droonilla kuvattu video Kohilasta 2022
Kohila on kauppala (vir. alev) Virossa Raplamaan maakunnassa. Se on Kohilan kunnan keskus ja sijaitsee 30 kilometriä Tallinnasta etelään.
Väestö

Vuoden 2011 väestönlaskennan mukaan Kohilan kauppalassa oli 3 346 asukasta, joista 2 940 (87,9 %) oli virolaisia, 252 (7,5 %) venäläisiä ja 153 (4,6 %) muita kansallisuuksia.
South Burlington

| South Burlington |
| --- | --- |

 Koordinaatit: 44°27′7″N, 73°10′54″W 
Valtio:  Yhdysvallat
Osavaltio:  Vermont
Piirikunta:  Chittenden
Pinta-ala:  
 – Kokonaispinta-ala:  76.7 km²
 – Josta vettä:  33.6 km² (43.82 %)
Väkiluku (2000):  15,814
 – Väestötiheys:  366.9 as./km²
Aikavyöhyke:  UTC-4
Infobox OKVirheellinen NIMI-arvo: 
South Burlington on kaupunki Chittendenin piirikunnassa Vermontin osavaltiossa Yhdysvalloissa. Yhdysvaltain vuoden 2000 väestönlaskennassa kaupungin väkiluku oli 15 814.
South Burlington muodostuu monista lähiönaapurustoista sekä liikekeskuksesta, joka on valmisteilla kaupungin keskustaan. South Burlingtonissa on myös osavaltion suurin ostoskeskus, The University Mall. Kaupunki jakaa rajansa Lake Champlainin kanssa. Sillä on myös yleinen puisto ja ranta, "Red Rocks".
Maantiede

Yhdysvaltain väestonlaskentaviraston mukaan kaupungin pinta-ala on kokonaisuudessaan 76.7 km², josta 43.1 km² on maata ja 33.6 km² (43.82%) vettä.
Väestötilastot

Vuoden 2000 väestölaskennan mukaan South Burlingtonissa oli 15 814 asukasta, 6 332 taloutta ja 3 786 perhettä. Väestötiheys oli 366.9/km². Kaupungissa oli 93.78% valkoihoisoia, 0.83% afroamerikkalaisia, 0.18% alkuperäisamerikkalaisia, 3.35% aasialaisia, 0.01% Tyynen valtameren asukkaita, 0.41% erirotuisia ja 1.42% sellaisia, jotka edustivat kahta tai useampaa rotua.
6 332 taloudesta 29.2% oli sellaisia, missä oli alle 18-vuotiaita lapsia, 47.7% sellaisia, missä aviopari asui yhdessä, 9.0% sellaisia, missä nainen asui yksin lapsineen ilman miestä, ja 40.2% ei-perheitä.
Kaupungin väestöstä 21.6% oli alle 18-vuotiaita, 12.5% 18-24-vuotiaita, 30.8% 25-44-vuotiaita, 22.0% 45-64-vuotiaita ja 13.1% 65-vuotiaita tai vanhempia. Väestön keski-ikä oli 36 vuotta. Joka sataa naista kohden kaupungissa oli 88.9 miestä.
Talous

CommutAirin, alueellisen lentolinjan, päämaja sijaitsee South Burlingtonissa.
Talous > Yksilölliset tulot

Talouksien keskitulot olivat kaupungissa 51 566 dollaria, ja perheiden keskitulot olivat 67 241 dollaria. Miesten keskitulo oli 42 076 dollaria, ja naisten 29 883. 2.3% perheistä ja 4.2% koko väestöstä olivat köyhyysrajan alapuolella.
Talous > Teollisuus

GE Healthcare työllisti vuonna 2008 780 ihmistä. Myös Ben and Jerry'sin päämaja on South Burlingtonissa.
Koulutus

South Burlingtonissa on
Rice Memorial High School
South Burlington High School
University of Vermont
Liikennöinti

Burlingtonin kansainvälinen lentokenttä sijaitsee nimestään huolimatta South Burlingtonissa, vaikkakin sen maa kuuluu Burlingtonille. Lentokentältä ei pääse Yhdysvaltojen ulkopuolelle.
Linja-autopalvelut tarjoaa Chittenden County Transportatiion Authority.
Liikennöinti > Päätiet

Interstate 89
Interstate 189
U.S. Route 2
U.S. Route 7
Tunnettuja henkilöitä

Harry Bliss – sarjakuvataiteilija ja kuvittaja
Keith Cieplicki – collegen koripallovalmentaja
Major Jackson – runoilija ja professori
Martin St. Louis – ammattilaisjääkiekkoilija
Aiheesta muualla

South Burlingtonin viralliset sivut
Lake Champlain Regional Chamber of Commerce
South Burlington GIS site[vanhentunut linkki]
South Burlingtonin lukio.